cyanic-selkie/wikianc huggingface dataset:
Сметачка етика
Нарушувања на сметачката етика
Луѓето прават многу нарушувања на етичките правила при убаво користењето на сметач. Тоа се случува поради тоа што луѓето не ги доживуваат тие нарушувања како сериозни. Најголем дел од корисниците на сметач нелегално користат софтвер, или пак користат туѓ сметач без да добијат дозвола за тоа, користат туѓи лозинки. Ниската свесност на луѓето е една од причините за нарушување на етичките правила. За да правилно навлеземе во сметачкиот свет, мора да ги почитуваме етичките правила. Нарушувањата на сметачката етика се зголемуваат со зголемување на бројот на неправилностите кои ги прават корисниците на сметачите. Со зголемување на бројот на сметачките вируси, црви и хакирања, се проширува и сметачкиот криминал, а со тоа се прекршуваат правилата на сметачката етика. Приватноста е една од темите, која сметачката етика ја засега веќе подолго време.Удобноста при користење на комјутерите за чување, пребарување на информации, ја доведуваат приватноста во ризик. Бидејќи колку полесно се чуваат и пребаруваат информациите, толку е и поголема, и полесна можноста за пристап до туѓи информации. Многу прекршувања се поврзани со темата софтверска сопственост. Ричард Сталман и некои други луѓе ја започнаа "Фондацијата за слободен софтвер".Тие сметаат дека сите информации треба да бидат слободни, и сите програми треба да бидат достапни за копирање,учење и модифицирање. Некои луѓе пак тврдат дека дека софтверските компании или програмерите, нема да инвестираат толку месеци во работа, ако таа инвестиција не им се врати во форма на продажба.
Структура
Сметачката етика е составена од правила, коишто го диктираат правилниот начин на функционирање во светот на сметачите.
Бројот на овие правила се зголемува, со зголемување на развојот на сметачката технологија. Сите правила од кои е составена сметачката етика, развиваат коректен начин на функционирање на сметачката технологија. Бидејќи сметачката етика ја засегаат повеќе теми, всушност можеме да направиме класификација на правилата. Правилата можеме да ги класифицираме во зависност од тоа, од која тема произлегуваат. Правилата од кои е составена сметачката етика, ни ја даваат точната визија за сметачите, како тие ни помагаат во реалниот свет. Овие правила не спречуваат да гледаме на развојот на сметачите, како конкуренција за преземање на работните места. За да почнат луѓето да ги почитуваат овие правила, тие треба да бидат запознаени со нив. За таа цел, во училиштата треба да се воведе сметачка едукација, која ќе им помогне на корисниците уште од рана возсраст правилно да ги користат сметачите. Сите непочитувања на овие правила, создаваат погрешен начин на пристап во светот на сметачите.
Значење
Сметачката етика е многу важен фактор за правилно функционирање во светот на сметачите. Правилата од кои таа е составена треба да ги почитуваат сите корисници на сметачите. Доколку не се почитуваат тие правила ќе се прават многу нарушувања, кои ќе имаат негативни последици за сите кои ги користат сметачите. Сметачката етика разработувајќи ги темите кои неа ја интересираат, им помага на луѓето да создадат правилна визија за сметачите. Погрешните визии за сметачите, можат да доведат до тоа да луѓето добијат еден вид на одбивност кон комјутерите, а со тоа тие самите го спречуваат нивниот развој во светот на сметачите. Со текот на времето, како што технологијата се развива, потребно е дефинирање на нови правила, кои ќе се применуваат понатаму. Без овие правила на сметачката етика, приватноста и безбедноста ќе бидат на многу ниско ниво, а тоа воопшто не им одговара на корисниците на сметачите, бидејќи никој не сака да ја доведе својата приватност и безбедност во ризична состојба. Сите оние кои ги почитуваат правилата на сметачката етика, никогаш нема да направат неправилности, заради кои би биле казнети. Но, за да тие правила се почитуваат мора корисниците да бидат запознаени со нив, и да можат да ги применат. Бидејќи само така развојот на сметачкиот свет ќе се движи во правилната насока, и сите ќе имаме корист од него, а не штети, кои негативно ќе влијаат на нас. Постапките кои при користење на сметач предизвикуваат штети на некои други корисници треба да бидат казнети. Бројот на луѓе кои се занимаваат со сметачката етика сè повеќе се зголемува, со развојот на сметачите. Тие работат на дефинирање на кодекси во сметачката етика, кои треба да се почитуваат од страна на корисниците. Колку побрзо луѓето ќе ги применат овие правила, толку поефикасно ќе биде спречувањето на грешките, и избегнувањето на казните, кои следат доколку се направат тие грешки, односно прекршоци.
Дедели (археолошко наоѓалиште)
Дедели — археолошко наоѓалиште во валандовското село Дедели. Претставува некропола од железно време. Се наоѓа на повеќе локации низ селото, односно на 6 км од Валандово и околу 10 км од Дојранското Езеро, од левата страна на патот Валандово-Стар Дојран, на последните југозападни расклоненија на Беласица. На неколку пунктови во неговиот атар се откриени гробови групирани во засебни целости, како еден вид родовски некрополи. Една таква гупа од 6 гроба била откриена уште во времето на Првата светска војна, во 1917 година, и тоа високо над селото, во т.н. линија на Солунскиот фронт. Од 1978 до 1986 година се вршени систематски ископувања на група гробови во месноста Мелезник, како и по јужниот раб на селото. Притоа се откриени 91 гроб, од кои само оние од Мелезник претставуваат наполно истражена целост со 75 гроба. На јужниот раб на селото се истражени 11 гроба, 2 кај селското училиште и уште 3 гроба на различни места во приватните дворови. Во сите нив погребувањето е скелетно, во конструкции цисти, освен во 2, кај селското фудбалско игралиште, во кои погребувањето е извршено во питоси. Откриени се примери на погребувања по неколкупати во една гробна конструкција, како и различни појави во рамките на погребните обичаи. Гробните прилози претежно се стандардни, пред сè во зависност од категоријата на покојникот. Керамиката е изработена на колце од пречистена окер печена глина, орнаментирана со ленти изведени со темноцрвена мат боја. Доста е унифицирана и се јавува главно во облик на бокал со косо засечен врат и како длабок филџан со една или две вертикални држалки, кои претставуваат основна гарнитура кај секое погребување. Од накитот преовладуваат бронзените форми на висулци, фибули, игли, накит за околу вратот (торквеси), за на рацете, за околу појасот и сл. Оружјето и орудијата се изработени главно од железо, а доминираат копјата, ножињата и предметите од т.н. тоалетна гарнитура (брич, пинцета и острило од камен). Врз основа на типолошките одлики кај гробните прилози и воопшто врз основа на културните и хронолошките вредности на сите откриени археолошки појави е утврдено дека деделската некропола служела за погребување во текот на втората половина на VII век до почетокот на VI век пред н.е. Во текот на овој кус временски интервал населението, кое тука ги погребувало своите мртви, живеело бурен и интензивен живот и остварило мошне брз економски и културен просперитет благодарејќи на подемот на металургијата како основна стопанска гранка. Етнокултурната определба на населението е без сомнение јужнопајонска, со реални можности деделската заедница да се поврзе со историски познатите Дерони. Наодите од ископувањата се чуваат во Музејот на Македонија во Скопје.
Nitrospirae
Nitrospirae е колено на бактерии. Ова колено содржи само една класа, Nitrospira, која пак содржи еден ред (Nitrospirales) и една фамилија (Nitrospiraceae). Фамилијата вклучува повеќе родови, а најголем е Nitrospira. Првиот член на ова колено, Nitrospira marina, беше откриен во 1985 година. Вториот член, Nitrospira moscoviensis, беше откриен во 1995 година.
Таксономија
Моментално прифатената таксономија се заснова на Списокот на имиња на прокариотите со евиденција во номенклатурата (анг. List of Prokaryotic names with Standing in Nomenclature - LPSN) и Националниот центар за биотехнолошки информации (анг. National Center for Biotechnology Information - NCBI).
Забелешки: ♠ Видови кои се наоѓаат во NCBI, но не се наведени во LPSN.
Меморијален музеј на Смилевскиот конгрес
Меморијален музеј на Смилевскиот конгрес — музеј во селото Смилево посветен на Смилевскиот конгрес. Изградбата на музејот започнала во 2003 година по повод 100 години од одржувањето на Смилевскиот конгрес и завршила следната 2004 година кога музејот бил отворен.
Музејот се простира на површина од 130 м2, на којашто музејската поставка е прикажана музејската поставка поделена во пет тематски целини. Поставката била изговена од страна на Народниот музеј во Битола.
Историја
Камен-темелник за изградба на музејот бил поставен во 2003 година по повод 100 години од одржувањето на Смилевскиот конгрес, а истиот бил отворен следната 2004 година.
Поставка
Музејската поставка е поделена на пет тематски целини: Меморијална соба за Смилевскиот конгрес 1903 година, Смилево во Илинденското востание, Спомен соба за животот и револуционерната дејност на Даме Груев, Спомен соба за Партизанскиот одред „Даме Груев“ и Етнолошка соба за Смилево.
Во Меморијалната соба за Смилевскиот конгрес 1903 година преку текстуални документи и фотографии е претставена содржината и значењето на Смилевскиот конгрес. Во собата има повеќе од 35 фотографии, од кои 27 се од делегатите на Конгресот, а останатите се од револуционерните чети. Овој дел исто така содржи дваесетина документи кои содржат протоколи од заседанијата на Конгресот, фрагменти од Дисциплинскиот востанички устав, портрети од членовиот на Главниот штаб и копија од знамето на II Битолски револуционерен округ. Освен документи, во оваа тематска целина се изложени и два оригинални предмети: револверот на смилевскиот војвода Велјан Илиев - Пенчо и бомба изработена во една од смилевските леарници.
Како посебна тематска целина во истиот простор е прикажано Смилево за време на Илинденското востание преку портрети на смилевски војводи и фотографии за контраофанзивата и нејзините последици врз селото. во портрети на неколку смилевски војводи, како и фото документи за контраофанзивата и последиците од тоа во селото. Во рамки на оваа тематска целина е изложено и оружје од Илинденскиот период. Во спомен-собата за Даме Груев се прикажани повеќе од триесетина фотографии и 14 документи за животот и делото на овој револуционер. Некои документи, како што се записникот од судењето на Даме Груев и писма од неговата архива се изложени за првпат. Во овој простор е изложен и фонд на книги кои се однесуваат на историјатот на Смилево и за животот и делото на Даме Груев. Спомен-собата посветена на Битолско-преспанскиот партизански одред „Даме Груев“ содржи материјали за првата воена акција на одредот изведена на 2 август 1942 година во селото Смилево. Целта на оваа акција била спречување на бугарските власти да одржат собир во селото. На простор од 20 м2 се изложени 50 фотографии и документи преку кои се следи развојот на револуционерната дејност во селото во периодот меѓу двете светски војни. На фотографиите се прикажани револуционери од самото село и целиот крај, економската моќ на селото, како и развојот и воената дејност на партизанскиот одред. Освен тоа, изложено се партизанско оружје и воени материјали. Во етнолошката соба е претставен материјал од материјалната култура во селото, кој главно е истакнат преку народната носија, и тоа: невестинска, носија за постара жена и машка носија. Народната носија по своите одлики припаѓа на мијачко-дебарската носија и се вбројува во најкарактеристичните народни носии. Оваа тематска целина содржи и приказ на функционалноста на куќата преку вградена мусандра, огниште, софра и ковчег. Изложените предмети се од самото село.
Ли Чангчуен
Ли Чангчуен (李长春, ; р февруари, 1944 во Даљен, Љаонинг) — поранешен началник за пропаганда на ЦК на Комунистичката партија на Кина. Со оваа функција тој се рангира на 5-то место во Постојаниот комитет на Политбирото на КПК, де факто врховниот орган на власта во Кина, каде членува од 2002 г. Пред тоа служел како управник на покраините Љаонинг и Хенан.
Животопис
Дипломирал електротехника на Харбинскиот технолошки институт во 1966 г.
Во 1983, на возраст од 39 години станал најмладиот градоначалник и партиски секретар на позначаен град во земјата - Шенјанг, главниот град на Њаонинг. Во 1987 станал управник на покраината, и на функцијата се задржал сè до 1990 г. Под негово раководство, во покраината е изграден првиот експресен автопат во Кина, поврзувајќи ги градовите Шенјанг и Даљен.
Во 1990-тите Ли за кратко време служел како партиски шеф на земјоделската покраина Хенан. Потоа се преселил во Гуангдунг и станал тамошен покраински секретар на партијата и предводел стопански реформи.
Во 1998 Ли бил унапреден и назначен за член на Политбирото на КПК (повторно најмлад од сите членови), а во 2002 г. станал и член на Постојаната комисија, откако заминал во пензија генералниот секретар на КПК Џанг Цемин. Моментално Ли нема друга државна фукција.
Во 2013 г. ја напуштил функцијата.
Фриц Валтер
Фридрих „Фриц“ Валтер (германски: Friedrich "Fritz" Walter, 31 октомври 1920, Кајзерслаутерн - 17 јуни 2002, Енкенбах-Алсенборн) — поранешен германски фудбалер. Тој играл во офанзива и полу шпиц позиција, и со германската репрезентација, тој го освоил Светското првенство во 1954 година како нејзин капитен.
Клупска кариера
Фриц Валтер ја поминал младинската школа Кајзерслаутерн и дебитирал за првиот тим во 1938 година со само17 години. Неговите браќа Отар и Лудвиг играле за екипата на Кајзерслаутерн. Во 1942 година тој бил регрутиран во германската армија. Крајот на војната ја дочекал како воен заробеник во кампот во Советскиот Сојуз, каде што еден ден заиграл фудбал со другите затвореници. На половина од овој натпревар, еден од унгарските чувари го препознал, и така Фриц Валтер е спасен од одење во сибирски гулаг.
По враќањето од војната, тој продолжил да игра за Кајзерслаутерн, од 1945 година до 1949 година. Тој исто така бил тренер. Со Кајзерслаутерн, тој бил двапати германски шампион: 1951 и 1953 година, додека германски вице-шампион бил 3 пати: 1948, 1955 и 1956 година. година.
Репрезентативна кариера
Фриц Валтер дебитирал за германската репрезентација на 14 јули 1940 година против репрезентацијата на Романија и постигнал 3 гола во тој натпревар. По Втората светска војна, репрезентацијата на Германија не бил во можност да учествува на Светското првенство во 1950 година, а Фриц Валтер се врати во репрезентацијата во 1951 година и станал капитен на репрезентацијата. Германија се квалификувал на Светското првенство во 1954 година, каде што во групна фаза се сретнале со Унгарија, која убедливо ги освоиле со неверојатни 8: 3. Германија ја поминала групната фаза по победата над Турција, а потоа во четвртфиналето и полуфиналето ја победиле Југославија и Австрија, и на тој начин стигнале до финалето. Во финалето Германија повторно се сретнала со Унгарија. На тој ден, во Берн, каде што играле, дождот паѓал. Ваквите услови за играта му кореспондирале на Фрико Валтер, за разлика од топлите временски услови, кога изиграл послаби серии затоа што страдал од маларија за време на Втората светска војна, и затоа дождливото време било наречено Фриц-Валтер-време. По само 8 минути од натпреварот, Унгарија водела со 2: 0, и се чинело дека дебаклот ќе се повтори во групната фаза. Сепак, Германија брзо изедначила на 2: 2, а во 84. минута постигнал гол за 3: 2, голем пресврт и победа на Германија. Така, Фриц Валтер како капитен ја предводел Германија до првата титула за светскиот шампион. Заедно со Фриц, оваа светска шампионска титула ја освоил и неговиот брат Отар Мартин.
Германија, исто така, учествувала на следното Светско првенство во 1958 година, но овој пат Фриц Валтер не бил капитен на тимот. Германија завршила како четврта во првенството, а Фриц Валтер се повлекол од репрезентацијата.
Трофеи
Кајзерслаутерн
Поединечно
Тахир Синани
Тахир Синани (албански: Tahir Sinani; ) бил поранешен член на ОНА.
Завршил како резервен офицер во Тирана. Подоцна станал капетан. Во редовите на ОВК се приклучил на 4 ноември 1998 година, раководејќи со Единицата за брза интервенција. Штабот на ОНА во Косово, гледајќи ја неговата способност за раководење и управување го назначил заменик-командант на бригада, а по кратко време и командант на бригада во Бригадата 122.
Подоцна бил назначен за командант на Оперативната зона на Паштрик. По крајот на војната во Косово, во Призрен бил назначен за командант на зоната за претворање на ОВК во КЗК. Подоцна бил назначен за командант на Центарот за обука „Агим Рамадани”, паднат борец од Косовската војна, и со создавањето на Академијата за одбрана во Приштина, бил именуван како предавач во Академија.
Тој директно помогнал во организирањето и управувањето на војната на ОВПМБ во Источно Косово. Пролетта од 2001 година се приклучил кон редовите на ОНА, во зоната на Гостивар како командант на Бригадата 116. Додаден како терорист во листите на ЕУ од 16 јули 2001 и листите на Македонија од 27 јули 2001.
Заедно со уште четри членови на ОНА загинал во подготовка на експлозивни направи.
Космос-1906
Космос-1906 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 26 декември 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1906 бил сателит наменет за истражување на природните богатства на Земјата.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 267 км, а најмалото на 247.
Адорф (Саксонија)
Адорф (Adorf) — мал град и општина во округот Фогтландкрајс во југозападниот дел на покраината Саксонија, Германија. Адорф може да се преведе како „А-село“, „А“ доаѓајќи од старогерманскиот збор за вода („Ahha“). Гетенгрин, село во рамките на општината, се граничи со Чешка.
Географија
Градот Адорф се наоѓа на вливот на Вајсе Елстер и Шварцбах. Овие реки се наоѓаат во длабока долина во облик на латиничната буква „V“. Долж Вајсе Елстер се наоѓа сојузниот автопат Б92 и железничката линија Фогтландбан, која ги поврзува Плауен со Хеб (Егер) во Чешка и на крајот со П’лзењ, Минхен и Прага.
Во градот влегуваат и селата: Арнсгрин, Ремтенгрин, Хермсгрин, Реберсројт, Лојбета, Фрајберг, Југелсбург и Зорге.
Места на интерес
„Фрајбергер Тор“ (Freiberger Tor) — единствената зачувана градска порта во Фогтланд, во која се наоѓа музеј со најголемата изложба на бисери во Германија. Адорф го има најдолгиот плоштад во Фогтландкрајс - 231 метар. Постои воен споменик за војниците кои биле убиените во текот на Првата светска војна и меморијална плоча за тројцата граѓани кои загинале во текот на германско-француската војна 1870/71 година. Јохан Волфганг Гете ја поминал ноќта помеѓу трети и четврти јули 1795 година во стариот градски хотел.
Близу градот е „Miniaturschauanlage Klein-Vogtland“, туристичка атракција со модели на 50 градби во округот Фогтландкрајс, направени во размер 1:25. Неговата ботаничка градина, Ботаничката градина Адорф, содржи над 11.000 растенија од високите планини низ целиот свет.
Пајсиј (охридски архиепископ)
Пајсиј  бил православен свештеник и охридски архиепископ најверојатно во периодот по 1557 година до 1566 година.
Изворите околу неговото дело денеска не се познати, но се знае дека го водел црковниот собор во Цариград на кој од своите должности бил отстранет Јоасаф II. Најверојатно починал во 1566 година.
Ингрид Сегерстед Виберг
Животопис
Сегерстед Виберг е родена во Лунд, Шведска како второ дете на норвежанката Августа Вилхелмина Синестветт (1874-1934) и шведскиот новинар Торгни Сегерстед (1876–1945). Нејзиниот брат Торгни Т. Сегерстед (1908–1999) служел како заменик-канцелар на Универзитетот во Упсала помеѓу 1955 и 1978 година.
Кога Сегерстед Виберг имала една година, семејството се преселило во Стокхолм, а подоцна во Гетеборг во 1917 година, кога нејзиниот татко станал главен уредник на весникот Göteborgs Handels- och Sjöfartstidning.
Помеѓу 1958 и 1970 година, Сегерстед Виберг била член на Риксдаген, претставувајќи ја Либералната народна партија. Таа служела како претседател на шведскиот оддел на Женската меѓународна лига за мир и слобода од 1975–81 година
Спомен костурница, Мачков камен
Спомен костурница Мачков камен е меморијален споменик сместен во близина на Крупањ, Србија, кој се наоѓа на планината Јагодња на надморска височина од 923 метри (Мачков камен - Томчовиот камен). Внатре се чуваат посмртните останки на паднатите војници од Првата светска војна.
Историја
Спомен костурницата се наоѓа на врвот на Мачков камен. Неговата изградба била започната во 1925 година. Иницијативата ја покренал министерот за градежништво, Милорад Вујичиќ. Членови на комисијата беа Љуба Јовановиќ (претседател на Собранието), Ѓорѓе Вајферт (гувернер на Народната банка) и д-р Арчибалд Рајс и најпочитуваните граѓани на Раѓевина и Азбуковица. Спомен костурницата е дизајнирана од архитектот Момир Коруновиќ и креаторот Шиме Франовиќ и конечно била изградена во 1929 година. Трансферот на коските на паднатите војници бил организиран во август 1931 година, со дозвола од Министерството за Армија.
Надворешни врски
44.3296°N, 19.2925°W<templatestyles src="Module:Coordinates/styles.css"> 44.3296°N, 19.2925°W
NGC 2930
NGC 2930 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2930 се споменува и како MCG 4-23-18, CGCG 122-35, WAS 1.
Откривање
Објектот е откриен на 21 февруари 1863 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 2930 е од видот S?. Видливиот сјај со голо око изнесува 14,2 m, а оној во рамките на интервалот од минималната до максималната честота 15,1 m, додека површинскиот сјај изнесува 12,7 m/лм2. NGC 2930 има привидни димензии од 0,7' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 37 м 32,6 с, а неговата деклинација, односно висината на лакот на тој агол, + 23° 12' 13". Положбениот агол на објектот е во износ од 135°.
Други поделби
Проучување на NGC 2930 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27404. Во рамките на атласот на длабокото небо, Уранометрија 2000.00, објектот припаѓа на групата означена со бројот 143; додека во Каталогот на основни ѕвезди (GSC) е групиран под бројот 1959. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 25.
Приноси во однос на обемот
Приносите во однос на обемот - концепт во микроекономијата кој покажува како се зголемува производството при зголемување на сите факторите на производството.
Видови приноси во однос на обемот
Постојат три видови приноси во однос на обемот на производството:
NGC 1007
NGC 1007 — галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1007 се споменува и како MCG 0-7-59, CGCG 388-69.
Податоци од набљудување
Според морфолошката класификација на галаксиите, NGC 1007 е од видот P. Видливиот сјај со голо око изнесува 15,5 m, а оној во рамките на интервалот од минималната до максималната честота 16,5 m, додека површинскиот сјај изнесува 13,1 m/лм2. NGC 1007 има привидни димензии од 0,6' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 37 м 52,2 с, а неговата деклинација, односно висината на лакот на тој агол, + 2° 9' 20". Положбениот агол на објектот е во износ од 48°.
Други поделби
Проучување на NGC 1007 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 9967. Во рамките на атласот на длабокото небо, Уранометрија 2000.00, објектот припаѓа на групата означена со бројот 220; додека во Каталогот на основни ѕвезди (GSC) е групиран под бројот 46. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1283.
5. источен меридијан
5. источен меридијан — меридијан кој се протега од Северниот Пол преку Северноледениот Океан, Европа, Африка, Атлантскиот Океан,  Јужниот Океан и Антарктикот до Јужниот Пол.
5. источен меридијан образува голема кружница со 175. западен меридијан.
Места
Почнувајќи на Северниот Пол и тргнувајќи на југ до Јужниот Пол, 5. источен меридијан поминува преку:
! scope="col" width="125" |Координати ! scope="col" | Држава, територија или море ! scope="col" | Белешки ! scope="row" style="background:#b0e0e6;" | Северноледен Океан ! scope="row" style="background:#b0e0e6;" | Атлантски Океан ! scope="row" | 🇳🇴 ! scope="row" style="background:#b0e0e6;" | Северно Море ! scope="row" | 🇳🇱 ! scope="row" style="background:#b0e0e6;" | Ваденско Море ! scope="row" | 🇳🇱 ! scope="row" | 🇧🇪 ! scope="row" | 🇫🇷 ! scope="row" style="background:#b0e0e6;" | Средоземно Море ! scope="row" | 🇩🇿 ! scope="row" | 🇳🇪 ! scope="row" | 🇳🇬 ! scope="row" style="background:#b0e0e6;" | Атлантски Океан ! scope="row" style="background:#b0e0e6;" | Јужен Океан ! scope="row" | Антарктик
Сансуси
Сансуси (Sanssouci, sans souci, Без грижи) — познат рококо-дворец во периодот 1745-1747, во близина на градот Потсдам, во Германија. Зградата е изградена по желба на Фридрих Велики, кралот на Прусија и лично дал предлози за време на изградбата. Архитектот бил Георг Венцлаус фон Кнобелсдорф.
Дворецот е изграден по образец на Версај, но е многу пома и поинтимен, замислен како место за одмор за кралскиот празник. Познат е по терасирани градини, стакленици и мали разонодни градби (фонтани, кинески кули, храм на пријателството).
Филозофот Волтер честопати ја посетувал ата. Една од собите го носела неговото име.
Телото на Фридрих Велики бил погребано во паркот на овој дворец 1990 година, како што била неговата желба.
Џон Сноу
Џон Сноу е измислен лик во Песна за мраз и оган серија на фантастични романи од американскиот автор Џорџ Р.Р. Мартин, како и на телевизиската адаптација Игра на тронови . Тој е истакнат карактер во романите, и е прогласен за еден од „најдобрите творби" на авторот и еден од најпопуларните ликови од страна на Њујорк Тајмс.
Незир Незири
Незир Незири (албански: Nezir Neziri; Вруток, Гостиварско, ) — македонски учител и политички деец. Бил учесник во НОАВМ уште од 1943 и член на КПМ од 1944 година. Завршил учителска школа. Бил учител и директор на училиште, повереник за градежништво на Општинскиот народен одбор во Гостивар и пратеник во Републичкиот собор на Собранието на СРМ во 1970 година.
Џон Сноу
Во Игра на тронови Џон е претставен како вонбрачен син на Нед Старк, господарот на Винтерфел, и полубрат на Роб, Санса, Арја, Бран и Рикон. Го глуми Кит Харингтон во серијата на HBO.
За ликот
Џон го идеализира својот татко Нед, но не сфаќа зошто тој одбива да му каже која му е мајка. Уште на почеток на приказната, Џон има 14 години, и се чувствува како да не припаѓа во семејството. Тој се спријателува со еден бел волк, кој го нарекува „Дух“. Заминува на должност во братството „Ноќна стража“. Низ текот на серијата, Џон живее со „дивите“ од другата страна на ѕидот, во улога на шпион за „Ноќна стража“. Се вљубува во Игрит. Подоцна откако станува главен командант на „Ноќна стража“, Џон Сноу стапува во сојузништво со дивите.
Во јуни 2015 година, во последната епизода од петтата сезона, Џон е избоден до смрт од Алисер Торн и неколкумина други припадници на „Ноќна стража“. Во шестата сезона, Џон е воскреснат. Кит Харингтон по тој повод изјавил: "Жал ми е што моравме да лажеме. Од друга страна, драго ми е дека гледачите беа вознемирени поради смртта на Џон Сноу. Најголем страв за мене ќе беше ако луѓето не се секираа за сето ова ..."
Алегрија-Дуланци
Алегрија-Дуланци (Alegría, Dulantzi) — општина во покраината Алава од автономната заедница Баскија. Има површина од, и население од 2,887 (2018).
Человник
Человник (словенечки: Čelovnik) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
Александра Скоглунд
Александра Скоглунд (1862 — 1938) — шведска суфражетка, активистка за женски права и политичарка.
Живот
Скоглунд дипломирала на Högre lärarinneseminariet во 1883 година. Била учителка во Åhlinska skolan во 1912 — 1933 година. Во 1902 — 1903 година, таа била една од основачите на Националното здружение за право на глас на жени. Откако Здружението на граѓани за право на глас на жените се откажало од својата политичка неутралност во 1911 година, кога конзервативната Умерена партија била единствената партија што останала против правото на глас на жените, Александра Скоглунд била една од десничарските суфражетки за создавање на Умерено здружение за право на глас на жени. Таа била претседател на групата жени на Умерената партија во 1920 — 1938 година.
Дозиметрија
Дозиметрија — мерење на доза впиена од јонизирачкото зрачење, поимот е повеќе познат како научна под-специјалност во полињата на здравствената физика и медицинската физика, каде дозиметрија претставува пресметка и проценка на дозата на зрачењето добиена од човековото тело.
Дозиметријата се употребува за заштита од зрачење и е рутински применета од професионални работници со зрачење, каде зрачењето се очекува, но одредените дози не треба да бидат надминати. Исто така се употребува и каде што зрачењето не се очекува, како и кај последиците од јадрените катастрофи во Три Милји, Чернобил или Фукушима од кои се ослободени големи количества на зрачење, каде што јавното зрачење е измерено и пресметано од разни показатели како на пример амбиенталните мерења на зрачењето и радиоактивното загадување.
Други значајни области се медицинската дозиметрија, каде што секоја доза впиена при терапијата и секоја доза на колатерално впивање се набљудува, и дозимертија на животната средина, како што е следењето на присуството на радон во градбите.
Надворешна доза
Има неколку начини да се измери впиената доза од јонизирачото зрачење. Луѓе со професионален контакт со радиоактивните супстанци или оние коишто се изложени на зрачење, рутински користат персонални дозиметари. Тие се специјално дизајнирани да ги снимаат и да ги прикажуваат впиените дози. Традиционално тоа биле беџови коишто користат фотографски филм, кои хемиски ќе се разложи за да ја покаже примената доза. Филмските беџови се денес заменети со други уреди како што е ТЛД беџот кој користи термолуминисцентна дозиметрија или оптичко стимулирана луминисценција (ОСЛ) беџови.
Во ICRP се наведува дека ако личниот дозиметар се носи на телото така што е насочен кон изложеноста, земајќуи предвид дека станува за целотелесна изложеност, вредноста на амбиенталниот дозен еквивалент Н (10) е доволен за да се обезбеди делотворна вредност на дозата погодна за радиолошка заштита.
Во одредени околности, дозата може да се изведе од исчитувањата добиени со неподвижни мерни инструменти присутни во областа во која лицето работи. Ова најчесто би се користело само ако на него не му е доделен личен дозиметар, или доколку личниот дозиметар е оштетен или изгубен. Вака добиените резултати се неверодостојни и не ја отсликуваат вистинската примена доза.
Внатрешна доза
Внатрешната дозиметрија се користи за да се измери дозата добиена при примањето на радионуклеиди во човечкото тело.
Медицинска дозиметрија
Медицинската дозиметрија се занимава со пресметката на впиената доза и оптимизација на дозата во радиотерапијата. Често се изведува од страна на професионален медицински дозиметричар со специјализирана обука во оваа област. Со цел да се планира доставата во терапијата со зрачење, зрачењата произведени од страна на изворите обично се одликуваат со процентна длабочина на дозата и профилот на дозата, и се мери од страна на медицински физичари. Во терапијата со зрачење, три-димензионалните распределби на дозата честопати се оценуваат со користење на техника на дозиметријата позната како гел дозиметрија.
Дозиметрија на животната средина
Дозиметријата на животната средина се користи таму каде што е веројатно дека ќе се создаде значителна доза на зрачење. Еден пример за ова е следењето на присуството на радон. Радонот е радиоактивен гас, создаден при распаѓањето на ураниумот, кој е присутен во различни количини во Земјината кора. Одредени географски области, поради основната геологија, постојано создаваат радон кој се распостранува искачувајќи се кон површината на Земјата. Во некои случаи, дозата може да биде значајна во градбите каде овој гас се насобира во опасни количини. Поради безбедносни причини се користат определен број на специјализирани техники со што може да се определи дозата што станарите во таа градба би можеле да ја добијат.
Мерења на дозата
Постојат неколку различни пресметки на дозата од јонизирачките зрачења, вклучувајќи ја впиената доза (D) која се мери во грејови (Gy), еквивалентната доза (H) измерена во сиеверти (Sv), делотворната доза (E) (исто така измерена во сиеверти) и керма (K) измерена во грејови и дозниот површински производ (DAP) и дозниот дожински производ (DLP). Секое мерење едноставно може да се смета за ‘доза’, па така може да дојде до забуна. Не-SI единиците сè уште се користат, особено во САД, каде што дозата е претставена во ради и еквивалентот на дозата во реми. По дефиниција, 1 Gy = 100 rad и 1 Sv = 100 rem.
Еквивалентна доза
Како што дозата е распределена упросечна низ целиот орган, еквивалентна доза ретко е подобна за испитување на акутните зрачења или дозата потребна за туморот кај радиотерапијата. Во случај на проценка на стохастичките ефекти, претпоставувајќи го линиско квадратниот модел, упросечувањето не би требало да направи разлика, бидејќи вкупната оддадена енергија останува иста.
Делотворна доза
Делотворната доза е централното дозно количество за заштита од јонизирачките зрачења и се користи за одредување на границите на изложеност, за да се осигура дека појавата на стохастички здравствени ефекти е под граничните вредности и за да се избегнат последиците врз ткивата.
Тешко е да се спореди стохастичкиот ризик од локализираната изложеност на различни делови од телото (на пример, рендгенското зрачење на градите во однос на CТ слика на главата), или да се споредат изложеностите од истиот дел од телото, но со различни шеми на изложеност (на пример, срцева CТ слика, со срцева јадрено медицинска слика). Еден начин да се избегне овој проблем е едноставно да се упросечи локализираната доза низ целото тело. Проблемот на овој пристап е дека стохастичкиот ризик од создавање на рак се разликува од едно до друго ткиво.
Делотворната доза  Е , е осмислена така што ја зема предвид оваа промена со примена на специфични фактори на маса за секое ткиво (WT). Делотворната доза ја претставува еквивалената целотелесна доза која има ист ризик како и локализираните изложености. Може да се дефинира како збир на еквивалентни дози на секој орган  (HT), помножена со својот соодветен фактор на масата за тоа ткиво (WT).
Позадинско зрачење
Просекот во светот за позадинската доза за едно човечко битие е околу 3,5 mSv годишно, пред сè од космичкото зрачење и природните изотопи во Земјината кора. Најголемиот единствен извор на зрачење за пошироката јавност во природата е благородниот гас радон, кој претставува околу 55% од годишната позадинска доза. Се проценува дека радонот е одговорен за 10% од случаите на рак на белите дробови во САД.
Стандарди за баждарење на мерни инструменти
Националните лабораториски стандарди, како што се оние на NPL обезбедија фактори на баждарење за јонизација на комори и други мерни уреди за претворање на отчитувањето на инструментот во впиена доза. Стандардните лаборатории работат со примарен стандард, каде баждарењето се одвива со апсолутна калориметрија, затоплувањето на супстанциите, кога тие ја впиваат енергијата. Корисникот ги праќа своите второстепени стандарди до лабораторија, каде што е изложен на познатата количина на зрачење (изведени од примарниот стандард) и се внесува фактор за да претвори читањето на инструментот за таа доза. Корисникот може потоа да го користи ниговиот второстепен стандард за да се изведат фактори на баждарење за други инструменти што се користат, кои потоа стануваат терцијарно стандардни, или теренски инструменти.
Дозиметрите во радиотерапијата (линиски забрзувач на честички во надворешната зрачна терапија) рутински се калибрира со користење на јонизациска комора или технологија на диоди или гел дозиметри.
Траукутитан
Траукутитан — род на титаносауруски сауроподски диносаурус кој живеел за време на Доцна Креда на територијата на денешната Аргентина.
Дозиметрија
Количини поврзани со зрачење
Следната табела покажува количини на зрачење на SI и не-SI единици. Иако Комисијата на САД за јадрена регулатива дозволува употреба на единиците кири, ради и реми заедно со SI единици, Европската унија и европските директиви за единици и мерки целосно ги исфрлиле од употреба во „јавноздравствени цели“ на 31 декември 1985 година.
Траукутитан
Откривање
Фосилите на Траукутитанот биле пронајдени од најнискиот дел на формацијата Бахо де ла Карпа во Северна Патагонија во Аргентина и биле опишани, но не именувани во 1993 година од Леонардо Салгадо и Хорхе Орландо Калво. Траукутитанот бил именуван од Рубен Дарио Хуарез Валиери и Калво во 2011 година врз основа на холотипот MUCPv 204, делумен полуартикулиран скелет, вклучувајќи ги и коските на бутот и тринаесет пршлени од предната и средната опашка. Типскиот вид е Traukutitan eocaudata.. Специфичното име е изведено од грчки еос, „зора“ и латинска кауда, „опашка“, упатување на базалната морфологија на средните пршлени на опашката.
Дозиметрија
Следење на изложеноста на зрачење
Следењето на резултатите од дозиметријата обично се чуваат определен период, во зависност од законските барања на државите во кои тие се користат.
Траукутитан
Опис
Траукутитанот е опишан како „голем титаносаурид“. Артикуларната морфологија на пршлените од средната опашка е рамна наместо конвексна на задната површина на неговите центри.
Авторите го вклучиле Траукутитанот на Титаносауридите.
Дозиметрија
Следење на изложеноста на зрачење
Следењето на медицинската изложеностпна зрачење е начин на собирање на дозни информации од радиолошката опрема и користење на податоците за да помогнат да се препознаат можностите за да се намалат непотребните дози во медицинската употреба.
Космос-1907
Космос-1907 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 29 декември 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1907 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 414 км, а најмалото на 355.
Амурио
Амурио — општина во покраината Алава од автономната заедница Баскија. Според податоци од 2018 година, Амурио има 10,286 жители.
Бохуслав Еберман
Бохуслав Еберман (роден на 19 септември 1948 година) - поранешен професионален хокејар на мраз кој играл во чехословачката Екстралига. Играл за Шкода П’лзењ. Тој бил член на чехословачкиот соства во Купот на Канада 1976 и бил освојувач на сребрен медал на Зимските олимписки игри 1976. Роден е во Вохов, Чехословачка. Тој, исто така, играл на Зимските олимписки игри 1980 и бил капитен на чехословачката екипа која завршила на петтото место од дванаесет екипи. На турнирот постигнал три гола и имал едно додавање.
Рахим Беќири
Рахим Беќири (албански: Rahim Beqiri) познат како Командант Роки, бил поранешен член на ОНА.
Целоусни
Целоусни (науч. Teleostomi) — клад на вилични ‘рбетници каде спаѓаат четириношците (Tetrapoda), коскените риби (Osteichthyes) и наполно изумрените бодликави ајкули (Acanthodii). Најкарактеристично за оваа група е присуството на жабрени капаци (оперкулуми) и еден пар на дишни отвори - елементи неприсутни или видоизменети кај подоцнежните претставници. Во целоусните влегуваат сите вилични ‘рбетници освен ‘рскавичните и оклопните риби.
Систематика и филогенија
потколено ‘Рбетници ├─(нерангирано) Вилично‘рбетновидни └─инфраколено Вилични ‘рбетници ├─класа Оклопни риби † └микроколено Вистински вилични ‘рбетници ├─класа ‘Рскавични риби └─(нерангирано) Целоусни ├─класа Бодликави ајкули † └наткласа коскени риби ├─класа Зракоперки └─класа Резноперки └наткласа Четириножни ├─класа водоземци └(нерангирано) Амниоти ├─класа Влекачи │ └─класа Птици └─класа Синапсиди └─класа Цицачи Забелешка: линиите ги означуваат еволутивните врски.
Потекло
Потеклото на целоусните е нејасно, но први познати фосили се денес изумрените бодликави ајкули од доцниот Ордовик. Денешните целоусни го сочинуваат кладот Вистински целоусни (Euteleostomi), кој ги опфаќа сите коскени риби и четириношци. Дури и по изумирањето на сите бодликави ајкули кон крајот на периодот Перм, нивните роднини доживеале толкав успех што денес сочинуваат 99% од ‘рбениците.
Физички особености
Целоусните имаат две приспособувања за дишење под вода. Првобитните целоусни веројатно имале некој вид на жабрени капаци, но не едноделно како еквивалентот кај денешните риби. Развојот на единечен дишен отвор претставувал значаен исчекор во нивната еволуција. Исто така целоусните развиле примитивни бели дробови со способност за користење на извесно количество на атмосферски кислород. Кај подоцнежните видови овие се претвориле во бели дробови и меур за одржување на половноста.
Бодликавите ајкули и зракоперките имаат заедничка одлика: три отолити (ушни коски). Дводишалките имаат само два отолита, а денешните целаканти (Латимерии) имаат само по еден.
Црква „Св. Петка“ - Прдејци
Света Петка — главна селска црква во гевгелиското село Прдејци. Црквата се наоѓа во јужниот дел од селото.
Архитектура
Градбата на црквата е трикорабна, со дрвени тавани, при што средишниот кораб се извишува над двата странични кораба. Средишниот кораб е ишаран, во средината има квадратни полиња и на него е насликано македонското шеснаесеткрако сонце. Покривната конструкција е изградена на две води и е потпрена на шест столбови во два реда на северниот и јужниот дел од наосот. Кон јужната и западната страна на црквата е доградена припрата, којашто во денешниот изглед на црквата е затворена.
Внатрешноста на црквата не е живописана. Иконостасот се состои од икони распоредени во три реда. Царските двери се работени во резба од копаничар од дружината на Андон Китанов. Дел од иконите се изработени во 1862 година од страна на зографот Константин, а дел за кој има запис на долниот дел на јужната врата од страна на зографот Димо од Папрадиште.
Во дворот на црквата се наоѓаат камбанаријата и селските гробишта. Камбанаријата е прилепена до северозападниот дел од црквата. Таа има четириаголна основа и е покриена со пирамидален кров од ќерамиди. Во горниот дел на секоја од нејзините четири страни има по една монофора.
Воли Такс
Владимир „Воли“ Такс (февруари 1948 - 10 април 2005) бил холандски пејач и текстописец. Тој бил основач и фронтмен на групата Недербит The Outsiders (1959–1969) и рок групата Tax Free (1969–1971).
По комерцијалниот и уметнички успех со The Outsiders во доцните 1960-ти, тој имал кратка соло кариера во 1970-тите, а потоа бил успешен текстописец, продуцирајќи голем број хит песни за холандски уметници. По неговата смрт во 2005 година, два добротворни концерти во Амстердам ја докажале неговата трајна популарност и влијание.
Биографија
Владимир Такс е роден на 14 февруари 1948 година во Амстердам во Холандија. Неговиот татко Холанѓанец и неговата мајка Русинка Ромка се запознале во концентрационен логор за време на Втората светска војна. Тој израснал во Амстердам и научил англиски на рана возраст од контактите со американските морнари, на кои им бил макро.
Во 1959 година, на 11-годишна возраст, тој бил еден од основачите на бит бендот The Outsiders. Бендот пеел англиски стихови, со Такс како главен текстописец; Такс пеел и свирел на гитара и хармоника. Додека свирел со The Outsiders, Такс снимил соло албум (со симфониски оркестар), Love-In. По снимањето на три албуми, The Outsiders се распаднале во 1969 година.
Во 1997 година The Outsiders се собрале за последен пат за да одржат турнеја во Холандија. Турнејата била краткотрајна поради непредвидливото однесување на Такс.
Такс, откако го предводел бендот наречен Tax Free, почнал соло кариера. Во 1974 година, тој ја освоил Сребрената харфа, награда за музички талент и имал значаен успех со неколку соло синглови. Крајот на неговата кариера бил хитот „Ајде да танцуваме“ (1977), кој станал хит во Холандија.
Такс починал во 2005 година, и бил погребан во Амстердам, откако на собирот во Парадизо во негова чест биле собрани доволно пари за неговиот погреб. Една година подоцна, во Парадизо се одржал добротворен концерт за да се соберат средства за поставување споменик на неговиот гроб. Споменикот, со три гитарски вратови, продолжува да привлекува посетители.
Ањана
Ањана — општина во покраината Алава од автономната заедница Баскија.
Полјанско-кукушка епархија
Полјанско-кукушка епархија (Ιερά Μητρόπολη Πολυανής και Κιλκισίου) — епархија на Цариградската патријаршија, управувана од Грчката православна црква, со седиште во градот Кукуш, Егејска Македонија.
Историја
Епархијата е наследник на старата Дојранско-кукушка (Полјанско-кукушка) епархија, која во османлиско време ги опфаќала Дојранската каза без нејзините северни делови — намесништво со седиште во Дојран, источниот дел на Гевгелиската каза – намесништво со седиште во Гевгелика, Кукушката каза – намесништво со седиште во Кукуш и неколку села од Солунската каза меѓу реките Вардар и Галик. Дојранскиот епископ е потчинет на Солунскиот архиепископ.
Титулата на епископот е Полјанско-вардарски (Πολεανίνης или Πολιαννίνης или Πολιανῆς или Πολυανῆς και Βαρδαριωτῶν), иако Вардарски е постепено е исфрлена.